Aalborg Stiftstidende, 1830-04-24
Portugal. J en Skrivelse fra London af 16de April indeholdes den vigtige Efterretning, at Dronning Donna Marias Regentskab paa Terceira under 15de Marts har bekjendtgjort et Decret, udstædt under 15de Juni f. A. i Rio Janeiro af Keiser Don Pedro, i hvilket denne Monark paa ny stadfæster sit Afkald paa den portugisiske Krone, og derimod erklærer at handle som sin Datters Formynder og Beskytter. Som et af Tidens mærkelige Actstykker, meddele vi det her i Udtog: "Det har imidlertid begivet sig, at Jnfanten Don Miguel, min Broder og Stedfortræder, Regent af Portugal og Algarbien, hvem jeg havde overdraget at bekjendtgjøre mit Decret af 2den Marts 1828, ikke allene har undladt dette og dets Fuldbyrdelse, men ogsaa aabenbart misbrugt min Tillid og ligesaa aabenbart krænket den Lydighed og Troskab, som han gjentagne Gange med Ord og Eed havde lovet mig som hans lovlige Souverain og Konge. Han har desuden i Modsigelse med hans formelige Anerkjendelse af min dyrebare og høitelskede Datter Donna Maria den Anden, som regjerende Dronning, med hvem han i den Egenskab har forlovet sig, revolteret i benævnte Kongeriger, ved at kalde sig og lade sig kalde deres Konge og Souverain og herved forskjærtset den Post, som Stedfortræder og Regent, hvortil jeg havde udnævnt ham. Han har anmasset sig en Krone, paa hvilken han ingen Fordring har, og kuldkastet de af mig ifølge min souveraine og legitime Anthoritet gjorte Jnstitutioner. - Da der i den portugisiske Statsret ikke gives nogen Lov, der er anvendelig paa nærværende Tilfælde, som er ledsaget af saamange overordentlige og usædvanlige Omstændigheder; da der heller ikke findes nogen Regjering i Portugal, som paa lovlig Maade kunde sammenkalde de Deputeredes Kamre eller paa ny oprette et Kammer af Pairer, hvis Medlemmer for størstedelen frivilligen have frasagt sig denne Værdighed, saa kunne saa mange og frygtelige Onder ikkun hemmes af min dyrebare og høitelskede Datter, idet jeg, som hendes Beskytter og naturlige Formynder, erstatter det Manglende i hendes Alder, og hertil opfordres hun af de Tryk og de store Lidelser, hvorunder hun seer det Folk sukke, som Forsynet har betroet hendes moderlige Forsorg; hertil authoriseres hun af den absolute Nødvendighed igjen at oprette de politiske Forbindelser mellem Portugal og Algarbien og andre Nationer, som ved Usurpationen ere blevne afbrudte; hertil føler hun sig svare sig mod ethvert Angreb og fravriste enhver Usurpateur den Krone, som ved de ligitimste og uomtvisteligste Rettigheder tilkommer hende og endelig ved de Exempler som i lignende Tilfælde ere givne i andre enropæiske Stater. Decretet udnævner herpaa Regentskabet, som indstalleredes den 16de Marts og under 20de f. M. udstædtes en Proclamation til Portugiserne i hvilken der ansøres, at Don Miguels Usurpation i Grunden berettigede Keiseren til at tage sit Afkald paa Portugals Krone tilbage men han havde søgt at undgaae ethvert Skin af Portugals Gjenforening med Brasilien. Den portugisiske Nation opfordres til at samle sig om den lovlige Anthoritet og Regentskabet foreholder den Spaniens og Grækenlands Exempler, hvilke to Nationer, skjøndt indskrænkede til deres egne Hjelpemidler, dog omsider havde faaet Bugt med deres Undertrykkere, og yttrer sluttelig det Haab, at alle høimodige Gemytter ville samle sig om Legitimitetens Faner. Bladet Times formener, at dette afgiørende Skridt, aldeles har forandret Brasiliens Stilling til Portugal og at et Brud imellem begge Stater er uundgaaeligt; thi hvortil et Regentskab, naar der ikke skulde gjøres virksomme Skridt mod Usurpateuren, og hvorledes kunde disse skee, uden Understøttelse fra Brasilien, En Krigserklæring fra Portugal mod Brasilien, og en brasiliansk Expedition mod Portugal lade sig altsaa forudsee. Vel er denne Tilstand sørgelig, hvorledes ogsaa Udfaldet bliver, men dog at foretrække for den nærværende tvetydige Stilling imellem begge Parter, da det maa føre til en endelig Afgjørelse. Over den algierske Expedition. (Meddeelt af B.)¬